கேள்வி: கலாமண்டலம் கிருட்டிணன் நாயர் - பயிற்சி குறித்து விரிவாக சொல்லுங்கள்.
பதில்: கேரளாவின் வடக்கு மலபார் மாவட்டம் கண்ணூர் மாவட்டம் கண்ணூர் வட்டத்தைச் சேர்ந்த செருத்தாழம் என்ற ஊரை பூர்வீகமாகக் கொண்ட இவர், தனது இளம் பருவத்திலேயே குரு சந்து பணிக்கரின் கீழ் கதகளியில் பயிற்சியைத் தொடங்கினார். தனது 19வது வயதில் இவர் கேரள கலாமண்டலத்தின் இணை நிறுவனரும், கவிஞருமான வள்ளத்தோள் நாராயண மேனன் கவனிக்கப்பட்டார். பின்னர், வடக்கு திருச்சூர் உள்ள முலாங்குண்ணத்துக்காவு அருகே உள்ள தனது நிறுவனத்தில் கிருஷ்ணன் நாயரை மேனன் சேர்த்துக் கொண்டார். பத்திக்கம்தோடி ராவுண்ணி மேனன், தகழி குஞ்சு குறுப், காவலப்பறா நாராயணன் நாயர் மற்றும் மணி மாதவ சாக்கியர் போன்ற குருக்களின் கீழ் கிருஷ்ணன் நாயர் பலதரப்பட்ட பயிற்சிகளை மேற்கொண்டார். பத்மசிறீ விருது பெற்றவரும், புகழ்பெற்ற கூடியாட்டம் நிபுணருமான நாட்டியச்சார்யா மணி மாதவ சாக்கியர் கிருஷ்ணன் நாயர் ரச-அபினயம் குறித்து உயர் கல்வி பயின்றார். மணி மாதவ சாக்கியர் கிருஷ்ணன் நாயருக்கு ஆழ்ந்த தாக்கத்தை ஏற்படுத்தினார்.[https://books.google.com/books?id=TXt1AAAAIAAJ&q=koodiyattam+mani+madhava&dq=koodiyattam+mani+madhava&hl=en&sa=X&ei=VkenUfeVEYiTrgfQhoHoDA&ved=0CFoQ6AEwCTgK%7Cp131, Malayalam Literary Survey - Volume 13, Kerala Sahitya Akademi, 1991]